Укладанне і прадмова Уладзімір Арлоў Падчас Інфлянцкай вайны, у студзені 1564 года, Масковія распачала новую ваенную кампанію. Дзве непрыяцельскія арміі павінны былі злучыцца пад Оршай і, выкарыстоўваючы тактыку выпаленай зямлі, ісці на Менск, Наваградак і Вільню. На гэты выклік захопнікі атрымалі годны адказ на рацэ Уле, дзе былі разбітыя ліцьвінскім войскам найвышэйшага гетмана Мікалая Радзівіла Рудога і польскага гетмана Рыгора Хадкевіча. Працягам Ульскага трыумфу нашай зброі праз некалькі дзён сталася Аршанская бітва 1564 года.